Istas han estau as premisas que mientres os zaguers meses nos han endrezau tamién ta adibir o treballo colectibo, cheneroso y plral que emos beniu desembolicando chunto a las cuchas independentistas d'atros pueblos de l'Estau y d'a cucha estatal anticapitalista respetuosa con os dreitos nazionals y colectibos d'os Pueblos. Ye estando iste un treballo colectibo apasionán, con rasgos istoricos, ubierto a la incorporazión d'organizazions politicas de toz os Pueblos, de colectibos sozials, culturals, y embrecau con a buena chen, con os luitadors por a libertat, a chustizia sozial y a fraternidat entre os Pueblos. Ye un treballo colectibo de presén y futuro, lagor d'a unidat d'os Pueblos debán d'o capitalismo. Lagor reboluzionaria d'un futuro de libertat ta Pueblos y ziudadanos. Ye o porbenir feito presén. Ye a buelta de l'Aragón libertario y insurchén a Europa, por Canfranc y o Comachibosa, d'a man d'os nuestros chermanos catalans, andaluzes, asturianos, bascos, castellanos, gallegos, oczitanos, bretons, escozeses, corsos, …, Emos plegau aquí ta continar caminando chuntos.